open-index/open-wikipedia-markdown huggingface dataset:
אח שלי מתחתן

**אח שלי מתחתן** הוא סינגל הבכורה של צמד הפזמונאים והמפיקים המוזיקליים הישראלי דולי ופן, שהוקלט בשיתוף הזמר הישראלי מוש בן ארי. השיר יצא לאור ב-16 ביולי 2019, כסינגל הראשון מתוך אלבום הבכורה של הצמד, חלק א', על ידי חברת התקליטים NMC.

## רקע
השיר נכתב והולחן על ידי דולב רם, פן חזות ומוש בן ארי, והופק על ידי רם חזות. השיר הוא שיר ים-תיכוני קצבי המשלב בתוכו גם מוזיקה אפריקאית.

ב-16 ביולי 2019, בסמוך לצאת הסינגל, העלו רם וחזות לערוץ היוטיוב הרשמי שלהם את האודיו הרשמי של השיר, אשר מציג בתוכו את עטיפתו של הסינגל.

נכון ליוני 2021, מונה הצפיות של האודיו הרשמי של השיר עומד על כ-6 מיליון.

## ביקורת
מבקר המוזיקה יוסי חרסונסקי סקר את השיר באופן מעורב והעניק לו שלושה וחצי כוכבי זהב, באומרו כי השיר הוא "שיר שמחה שמביא את הסיפור הבאנאלי למעגל החוגגים" ו"מניפולציה על שירי חתונות תואמת ז'אנר ומשודרגת בקול הנשמה של בן ארי".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי 2019
קטגוריה:סינגלי בכורה מ-2019
קטגוריה:סינגלים מ-2019
קטגוריה:שירי דולי ופן
קטגוריה:שירי מוש בן ארי
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על נישואים
קטגוריה:סינגלים בהוצאת NMC יונייטד אנטרטיינמנט
אליוט דיינג'רפילד

**אליוט דיינג'רפילד** (באנגלית: **Elliott Daingerfield**; 1859 – 1932) היה אמן אמריקאי, שחי ועבד בצפון קרוליינה. הוא נחשב לאחד האמנים הפוריים ביותר בצפון קרוליינה, משויך לזרם הטונליזם האמריקאי.

## ביוגרפיה
אליוט, בנו של קפטן בצבא הקונפדרציה, נולד במערב וירג'יניה, וגדל בפייטוויל, צפון קרוליינה. בגיל 21 עבר לניו יורק כדי ללמוד אמנות, אצל וולטר סטרלי בשנת 1880. הוא הפך למדריך בשיעור "דומם" של סטרלי ולמד בליגת הסטודנטים לאמנות.

בשנת 1884 עזב דיינג'רפילד את סטרלי ופגש את ג'ורג' איננס. עבודותיהם של איננס, אלברט פינהאם ריידר וקניון קוקס "העניקו השראה לסגנונו החזוני", על פי סטפני ג'יי פוקס. דיינג'רפילד הושפע גם מהסימבוליסטים האירופאים שאת עבודתם הוא פגש בתקופת לימודיו באירופה - 1897. בסוף שנות ה-90 השיג הכרה בציורים של נושאים דתיים, שהדוגמה לכך היא ציור קיר שעשה בכנסיית סנט מרי בעיר ניו יורק. בשנת 1902 הוא נבחר לאקדמיה הלאומית לעיצוב כחבר, והפך לחבר מן המניין בשנת 1906.
ממוזער|240x240 פיקסלים|אליוט דיינג'רפילד, גרנד קניון בלילה, 1913?
דיינג'רפילד כתב מספר מאמרים בנושא אמנות, כולל המאמר "טבע לעומת אמנות" שפורסם בשנת 1911 במגזין Scribner [2 . הוא פרסם ביוגרפיה של ג'ורג' איננס בשנת 1911, וביוגרפיה של ראלף אלברט בלקלוק בשנת 1914. דיינג'רפילד נסע למערב בשנת 1911 ו -1913, ועשה שבעה ציורים של הגרנד קניון.
ממוזער|210x210 פיקסלים|אליוט דיינג'רפילד, הבריכה ביער, 1915
הוא התחתן פעמיים. אשתו הראשונה, רוברטה הייתה צרפתייה, ונפטרה במהלך הלידה בשנת 1891. אשתו השנייה, אנה גריינגר (בנשואים 1895), ילדה שתי בנות.

אליוט דטינג'רפילד נפטר בשנת 1932 ונקבר בבית העלמין קרוס קריק בפייטוויל.

בשנת 1971 הציג מוזיאון האמנות בצפון קרוליינה 200 מציוריו של דיינג'רפילד; המוזיאון הוא הבעלים של "גרנד קניון" ו"ערב זוהר".

בית הקיץ שלו והסטודיו ווסטגלו, רשומים בפנקס הלאומי של מקומות היסטוריים משנת 1979.

## קישורים חיצוניים

* 

## הערות שוליים

קטגוריה:אמריקאים ילידי וירג'יניה המערבית
קטגוריה:ציירים אמריקאים
קטגוריה:אמריקאים שנולדו ב-1859
קטגוריה:אמריקאים שנפטרו ב-1932
תרוצי אליו

**תרוצי אליו** הוא סינגל שהוקלט על ידי צמד הפזמונאים והמפיקים המוזיקליים הישראלי דולי ופן, בשיתוף הזמר הישראלי רותם כהן וההרכב המוזיקלי הישראלי בית הבובות. השיר יצא לאור ב-24 בדצמבר 2019, על ידי חברת התקליטים NMC, כסינגל מתוך האלבום "חלק א'".

## רקע וכתיבה
השיר נכתב על ידי דולב רם ופן חזות יחד עם טל קסטיאל, והולחן והופק על ידי רם וחזות גם כן. השיר הוא בלדה ים-תיכונית המתארת מערכת יחסים.

## וידאו קליפ
טרם פורסם הווידאו קליפ המלא של השיר. ב-24 בדצמבר 2019, העלו רם וחזות את האודיו הרשמי של השיר לערוץ היוטיוב הרשמי שלהם, המציג בתוכו את עטיפתו של הסינגל.

נכון ליוני 2020, מונה הצפיות של האודיו הרשמי עומד על כ-4 מיליון.

## ביקורת
מבקר המוזיקה יוסי חרסונסקי העניק לשיר ביקורת מעורבת ונתן לשיר ציון של שלושה כוכבי זהב מתוך חמישה, תוך שתהה, "מה דחוף להשתמש במטפורה ציורית כזו?" וטען כי "מלאכת השרבוט מולידה שירים מופרכים".

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי דולי ופן
קטגוריה:שירי רותם כהן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על כאב לב
קטגוריה:סינגלים בהוצאת NMC יונייטד אנטרטיינמנט
שירים שהתפזרו

**שירים שהתפזרו** הוא אלבום האוסף הראשון של גידי גוב, שיצא לאור ביוני 1993.
שירי האוסף הוקלטו בין השנים 1973–1993 ממקורות שונים: הופעות חיות, תוכניות טלוויזיה, סרטים והצגות תיאטרון.
חלק קטן מן השירים מופיע בתקליטי אוסף אחרים, וחלקם נמצא על גבי תקליטי שדרים בלבד. מרבית השירים הוקלטו והושמעו באופן חד פעמי ובשידור חי.

## רשימת השירים

## מקורות השירים
*"עניין של זמן" /"עניין של זמן 2" (1992) - שיר הנושא מתוך סדרת הטלוויזיה החינוכית "עניין של זמן"
*"יעלה ויבוא" (1973) - מתוך פסטיבל הזמר והפזמון 1973
*"סורו מני" (1974) - הקלטה פומבית מתוך תוכנית הרדיו של קול ישראל "דו רה ומי עוד"
*"חנינא" (1976) - מתוך תוכנית רדיו סאטירית שהופעה על ידי קול ישראל (התוכנית לא שודרה מעולם)
*"ארץ אגדה" וגם "חופשי חופשי" (1981) - מתוך אופרת הרוק "התשה"
*"אל הגבים" (1984) - הקלטה פומבית מתוך המופע "שיר אהבה חיילי לסשה ארגוב" שהופק על ידי מחלקת תרבות ובידור של גלי צה"ל.
*"נמה יפו" (1985) - הקלטה פומבית מתוך "ערב חד פעמי משופץ" כפי ששודרה בתוכנית הטלוויזיה "סיבה למסיבה".
*"עד סוף הלילה" (1985) - שיר הנושא מתוך הסרט "עד סוף הלילה" (תסריט ובימוי: איתן גרין)
*"שוב נפגשים" (1986) - שיר הנושא מתוך הסרט "נאדיה" (תסריט: גלילה רון פדר ואיתן גרין. במאי: אמנון רובינשטיין).
*"ציפור המכנסיים הקטנה (1989) - הקלטה פומבית מתוך ההצגה "הג'יגולו מקונגו" שהועלתה על ידי תיאטרון הקאמרי בשיתוף עם "צוותא" תל אביב
*"מה אתה בכלל יודע על אהבה" (1989) – שיר הנושא מתוך הסרט "אחד משלנו" (תסריט: בני ברבש, במאי: אורי ברבש)
*"גבר בעיר" (עם יהודה פוליקר) (1989) - הקלטה פומבית מתוך המופע המשותף של יהודה פוליקר וגידי גוב
*"לילה בחוף אכזיב" (1991) - הקלטה פומבית מתוך תוכנית הטלוויזיה "הדרך לנעמי שמר" (מפיקה דליה גוטמן)
*"סרנדה" (עם מוני מושונוב ושלמה בראבא) (1991) - בהשתתפות נגני התזמורת הסימפונית ראשון לציון, ויוסי בן-נון - פסנתר.
*"נגיעה אחת רכה" (1991) - הקלטה פומבית מתוך המופע "העיקר זה הרומנטיקה" שהופק על ידי קול ישראל עבור פסטיבל ישראל
*"ערב אבוד" (1992) - מתוך המופע "אין עוד יום"
*"משני עברי הזמן" (1993) - שיר הנושא מתוך "קופסה שחורה" (תסריט ובימוי: ייעוד לבנון, ע"פ ספרו של עמוס עוז)

## קרדיטים
* עריכה והפקת האוסף: אתי אנטה
* הפקה בפועל: לימור אל-עד
* עוזרת הפקה: נעמה קורן
* Re-Mastering ועריכה דיגיטלית: קובי נעים - אולפני S.D.L
* איורים: לורה ויתקין
* עיצוב עטיפה: פיליפ בולקיה
* הפקת דפוס: מתי אלחנתי-בדרשי
* מפיק אחראי: חיים שמש - הד ארצי
* הפקה: מיכאל תפוח - אתי אנטה, המון הפקות.

## קישורים חיצוניים

קטגוריה:אלבומי גידי גוב
קטגוריה:אלבומי חברת הד ארצי
קטגוריה:אלבומים שהופקו על ידי מיכאל תפוח
גרנוויל רדמונד

ג**רנוויל ריצ'רד סימור רדמונד** (באנגלית: **Granville Richard Seymour Redmond**; 9 במרץ 1871 - 24 במאי 1935) היה צייר נוף אמריקאי בסגנון הטונאליזם והאימפרסיוניזם בקליפורניה. הוא היה גם שחקן מזדמן עבור חברו צ'רלי צ'פלין.

## שנים מוקדמות
רדמונד נולד בפילדלפיה, פנסילבניה, ב־9 במרץ 1871. בילדותו (גיל 2–3) הוא לקה במחלת השנית, כשהתאושש התגלה שהוא איבד את שמיעתו. ייתכן שהדבר הניע את החלטת משפחתו לעבור מהחוף המזרחי לסן חוזה בקליפורניה: האפשרות שיקבל חינוך בבית ספר לחרשים בברקלי.

## חינוך
גרנוויל למד בבית הספר לחירשים בקליפורניה בברקלי משנת 1879 עד 1890 שם הוכרו ועודדו את כשרונותיו האמנותיים. שם לימד אותו המורה תיאופילוס אסטרלה, ציור, רישום ופנטומימה.
ממוזער|253x253px|גרנוויל רדמונד, שדה פרגים בקליפורניה|טקסט=
כשסיים את לימודיו, רדמונד נרשם ללימודים אחרים: בית הספר לעיצוב בקליפורניה בסן פרנסיסקו, שם עבד שלוש שנים עם מורים כמו ארתור פרנק מת'וס ואמידה ז'ולין. הוא זכה במדליית הצטיינות של W. E. Brown.

הוא התחבר עם אמנים רבים אחרים, בהם גוטרדו פיאזוני וג'וזפה קדנסו. פיאזוני למד את שפת הסימנים האמריקאית, והוא ורדמונד הפכו לחברים לכל החיים. הם גרו יחד בפארקפילד וטיבורון, קליפורניה.

בשנת 1893 זכה רדמונד במלגה מטעם בית הספר לחירשים בקליפורניה, מה שאיפשר לו ללמוד בפריז באקדמיה ז'וליאן אצל המורים ז'אן-פול לורנס וז'אן ג'וזף בנג'מין-קונסטנט. הוא התארח אצל הפסל דאגלס טילדן, בוגר נוסף של בית הספר לחירשים בקליפורניה. "טילדן היה עזרה אדירה לרדמונד, הוא לימד אותו צרפתית ואיך להתמצא בפריז; הם הפכו לחברים טובים עד סוף חייהם." בשנת 1895 התקבל הציור של רדמונד, לסלון של פריז.

## חזרה בקליפורניה
ממוזער|251x251 פיקסלים|גרנוויל רדמונד, חוף מאליבו באביב
בשנת 1898 שב לקליפורניה והתיישב בלוס אנג'לס. הוא נישא בשנת 1899 לקארי אן ז'אן, תלמידה לשעבר של בית הספר לחירשים באילינוי. יחד נולדו להם שלושה ילדים.

## עבודה עם צ'פלין
הוא התגורר בלוס אנג'לס והתיידד עם צ'ארלי צ'פלין, שהעריץ את האקספרסיביות הטבעית של אדם חירש המשתמש בשפת הסימנים האמריקאית.

צ'פלין ביקש מרדמונד לעזור לו לפתח את הטכניקות בהן השתמש צ'פלין בהמשך בסרטיו האילמים. צ'פלין התרשם ממיומנותו של רדמונד, העניק לרדמונד סטודיו באולפן הסרטים, אסף את ציוריו, ושילב אותו בתפקידי משחק אילמים.

צ'פלין אמר על ציור של רדמונד, "יכולתי להסתכל על זה שעות. הציור אומר כל כך הרבה דברים".
ממוזער|263x263 פיקסלים|גרנוויל רדמונד, על חוף הים, 1931
במהלך תקופה זו רדמונד לא הזניח את ציורו. דרך צ'פלין פגש בלוס אנג'לס את האמנים אלמר וואכטל ונורמן סנט קלייר. הם הציגו את עבודותיהם בתערוכת האביב שהתקיימה בסן פרנסיסקו בשנת 1904.

עד שנת 1905 זכה רדמונד להכרה רבה כצייר נוף מוביל וכטונליסט נועז.

הוא נפטר ב־24 במאי 1935 בלוס אנג'לס.
ממוזער|צ'ארלי צ'פלין וגרנוויל רדמונד

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ציירים אמריקאים
קטגוריה:צ'ארלי צ'פלין
קטגוריה:אמריקאים שנולדו ב-1871
קטגוריה:אמריקאים שנפטרו ב-1935
טלבו לאגו ספורט

**טלבו לאגו ספורט** (בצרפתית : **Talbot Lago Sport**, קרויה גם : **Talbot-Lago T14 LS**, **Talbot-Lago America**), היא מכונית ספורט בתצורה קופה מתוצרת יצרנית הרכב הצרפתית **Automobiles Talbot S.A**  אשר יוצרה בין השנים 1959–1955.

## "טלבו לאגו ספורט"

* מפעל היצרן מוקם ב-סירן, קומונה בפרבריה המערביים של פריז, צרפת.
* יוצרו 54 יחידות.
* במכונית הראשונה היו עבודות גוף עשויות אלומיניום, אך בהמשך ייצור המכוניות השתמשו יותר בפלדה
* 2 מושבים.
* 2 דלתות.
* מנוע קדמי.
* סוג הנעה : הנעה אחורית.
* מנוע בנזין.

## תמונות

קובץ:Talbot Lago - Flickr - Stradablog.jpg | "טלבו לאגו ספורט"
קובץ:Paris - Bonhams 2017 - Talbot-Lago T14 America coupé - 1958 - 001.jpg | "טלבו לאגו ספורט", שנת 1958
קובץ:Paris - Bonhams 2017 - Talbot-Lago T14 America coupé - 1958 - 002.jpg | "טלבו לאגו ספורט", שנת 1958
קובץ:Bonhams - The Paris Sale 2012 - Talbot-Lago T14 LS Spécial Coupé - 1956 - 003.jpg | "טלבו לאגו ספורט", שנת 1956
קובץ:Bonhams - The Paris Sale 2012 - Talbot-Lago T14 LS Spécial Coupé - 1956 - 008.jpg | "טלבו לאגו ספורט", שנת 1956
קובץ:Talbot-Lago T14 LS (15437504889).jpg | "טלבו לאגו ספורט"
קובץ:Talbot-Lago T14S (22677781478).jpg | "טלבו לאגו ספורט" - מבט לתא הנהג ולוח מחוונים


## ראו גם
* טלבו
* טלבו בייבי

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1955
קטגוריה:מכוניות צרפתיות
לאגו ספורט
הארטלי סויר

**הארטלי סויר** (באנגלית: **Hartley Sawyer**; נולד ב-25 בינואר 1985) הוא שחקן אמריקאי, שהתפרסם תחילה בשל תפקידו בתור קייל אבוט (אנ') באופרת הסבון "צעירים חסרי מנוח" (2013 - 2014) ולאחר מכן בתור גיבור-העל האיש המוארך  בסדרה "הפלאש" (2017 - 2020).

## ביוגרפיה
סויר נולד בעיירה גושן במדינת ניו יורק ב-25 בינואר 1985; הוא בוגר לימודי תואר ראשון בחוג לדרמה במכללת אמרסון (אנ') בבוסטון, מסצ'וסטס.

## קריירה
ב-2013, סויר לוהק לגלם את דמותו של קייל אבוט באופרת הסבון "צעירים חסרי מנוח". הוא הופיע בתפקיד זה לראשונה בפרק מ-24 באפריל של אותה השנה, אך הכריז על פרישתו כבר בדצמבר. הופעתו האחרונה הייתה בפרק מ-27 בינואר 2014.

ביולי 2017, סויר לוהק לגלם את דמותו של גיבור-העל האיש המוארך  בסדרה "הפלאש" של ערוץ "The CW". הוא הופיע בתפקיד משנה בעונה הרביעית, ולאחריה קודם לתפקיד ראשי בעונות החמישית והשישית. ב-8 ביוני 2020, לאחר ששורת התבטאויות גזעניות ומיזוגניות לכאורה שלו ברשת החברתית "Twitter" מ-2009 ועד 2014 עלו לדיון ציבורי, סויר פוטר מהסדרה.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי מכללת אמרסון
קטגוריה:אמריקאים שנולדו ב-1985
פהד אל-מוואלד

**פהד מוסאעד אל-מוואלד** (בערבית: **فهد مساعد المولد**; נולד ב-14 בספטמבר 1996) הוא כדורגלן סעודי, המשחק בעמדת החלוץ בא-שבאב.

## קריירת מועדונים
אל-מוואלד התחיל את הקריירה שלו בקבוצת הילדים של אל-איתיחאד. בעבר אף נבחן בברצלונה, אך לא הצטרף לקבוצה. ב-7 בפברואר 2012, אל-מוואלד ערך את הופעת הבכורה שלו בקבוצה הבוגרת במשחק הליגה נגד אל-ראאד, כאשר טרם מלאו לו 16 שנים. בעונת , אל-מוואלד הפך לשחקן הרכב בקבוצה הבוגרת. ב-2 באוגוסט 2012, הבקיע את שער הבכורה שלו בקריירה בתיקו 2-2 נגד אל-ראאד. ב-19 בספטמבר 2012, הבקיע בניצחון 2–4 נגד גואנגג'ואו אוורגראנד במסגרת רבע גמר ליגת האלופות האסיאתית. אל-מוואלד סיים את עונת הבכורה שלו בקבוצה הבוגרת עם 10 שערים ב-26 משחקים בכל המסגרות.

לקראת מונדיאל 2018, הוחלט להשאיל מספר שחקן מהליגה הסעודית לקבוצות מליגת העל הספרדית, על מנת שייסתגלו לקצב המשחק המהיר הצפוי להם במונדיאל. עקב כך, בינואר , אל-מוואלד הושאל ללבאנטה. ב-7 במאי 2018, ערך את הופעת הבכורה שלו בקבוצה בניצחון 0–3 נגד לגנס. בסיום העונה, אל-מוואלד חזר לאל-איתיחאד.

## קריירה בינלאומית
ב-14 באוקטובר 2012, אל-מוואלד זומן לראשונה לסגל נבחרת ערב הסעודית בניצחון 2–3 נגד . ב-9 בינואר 2013, כבש את שער הבכורה שלו בנבחרת בניצחון 0–2 נגד  במסגרת גביע המפרץ 2013.

אל-מוואלד השתתף עם הנבחרת בגביע אסיה בכדורגל 2015, מונדיאל 2018, גביע אסיה בכדורגל 2019.

נכלל בסגל נבחרת ערב הסעודית לטורניר מונדיאל 2022, אולם נגרע ממנו לאחר שהושעה על-ידי הסוכנות העולמית נגד סמים בספורט.

נכלל בסגל נבחרת ערב הסעודית לטורניר גביע אסיה 2023, אולם בהמשך נגרע מהסגל.

## תארים
; אל-איתיחאד
*גביע המלכים: , 
*גביע כתר הנסיך: 

; אישיים
*ה-MVP בגביע המלכים: 

## קישורים חיצוניים

## הערות שוליים

קטגוריה:כדורגלנים סעודים
קטגוריה:חלוצי כדורגל סעודים
קטגוריה:כדורגלני אל-איתיחאד
קטגוריה:כדורגלני לבאנטה
קטגוריה:כדורגלני א-שבאב (ריאד)
קטגוריה:כדורגלני נבחרת ערב הסעודית
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלנים שהורשעו באימרוץ
קטגוריה:ג'דה: כדורגלנים
קטגוריה:ילידי 1996
יוסי גיל

**יוסי קדיש גיל** (נולד בג' בתשרי תשל"ז, 27 בספטמבר 1976) הוא שדרן רדיו ומפיק מוזיקלי ישראלי חרדי.

## ביוגרפיה
נולד בשכונת רמות בירושלים למשפחת קרישבסקי המשתייכת לחסידות בויאן. נולד כפג ואיבד את כושר הראייה בעקבות כשל באספקת החמצן לאינקובטור.

למד בתלמוד תורה "סנהדרין" של החינוך העצמאי, ובישיבת "נזר התורה" בירושלים כשהוא נעזר בספרייה המרכזית לעיוורים בנתניה.

כבר כילד התחבר למוזיקה יהודית - חסידית. השתתף במקהלת בית הספר והחל לנגן בפסנתר.

## קריירה
בגיל 22, סיים את לימודיו בישיבות והחל לשדר ברדיו "קול השמחה" תוכנית יומית בת שעתיים של מוזיקה חסידית, והיה מארח זמרים ויוצרים חסידיים, באחד הפעמים שידר עם מרדכי בן-דוד במשך שש שעות תוכנית על כל התקליטים שלו.

בהמשך החל להגיש תוכניות מוזיקה ברדיו ערוץ 7. בימי חול את התכנית "וגילו צדיקים", ביום שישי התכנית 'ניחוחות של שבת' ובמוצאי שבת התכנית 'מלווה מלכה'. בשנים 2002–2012 היה משדר את תוכנית הרדיו פסק זמן ברדיו קול חי, ומאז 2012 עד סוף שנת 2020 הגיש את תוכניתו ברדיו קול ברמה העונה לשם "בשירי זמרה". באחת הפעמים שידר עם אברהם פריד במשך שעתיים לכבוד הוצאת האלבום אוצר של יראת שמיים, ממאי 2021 הוא מגיש תוכנית "בגיל וזמר" ארבעה ימים בשבוע בקול פליי.

הוא מרצה ומנחה פאנלים עם זמרים במסגרות שונות, כגון במחנות נופש חרדיים או אירועים של חצרות חסידיות.

בשנת ה'תשע"ז הנחה באמפי פארק באלעד מופע של מוטי שטיינמץ, בהשתתפות של כ-15 אלף איש.

בשנת 2005 הפיק את האלבום "ועינינו תראינה" ונכללו בו 14 שירים בביצועם של מיטב הזמרים החסידיים.

## דיסקוגרפיה
### אלבומים
* **ועינינו תראינה** (2005)
* **הלל** (2006)
* **פרויקט בר מצווה** (2013)
* **שובה** (2014)

### אלבומים בהם השתתף
***עתיקא קדישא** של יצחק מאיר (2011)

## קישורים חיצוניים
*יוסי גיל באתר כיכר השבת
*בשירי זמרה ברדיו קול ברמה
*ירוחם שמואלביץ, האזינו: כך יוסי גיל עומד להיות מופתע, אתר לדעת, ז' בתשרי תשע"ו
*אשר מדינה, פרופיל: מי אתה יוסי גיל ? עיתון בקהילה, בפורום של בחדרי חרדים
* 
*סידיש 78 עם השדרן יוסי גיל שדר עיוור שעושה כל כך הרבה
*רואה שליחות במוזיקה חסידית אותנטית בשיחת השבוע מספר 843

## הערות שוליים

קטגוריה:חרדים ישראלים
קטגוריה:שדרני רדיו חרדים
קטגוריה:סגל רדיו קול חי
קטגוריה:סגל רדיו קול ברמה
קטגוריה:עיוורים ישראלים
קטגוריה:ירושלים: אישים
קטגוריה:ישראלים שנולדו ב-1976
אינדקס המוטיבים של הספרות העממית

**אינדקס המוטיבים של הספרות העממית** (באנגלית: **Motif-Index of Folk-Literature**) הוא אינדקס וקטלוג בן שישה כרכים של מוטיבים ספרותיים, מרכיבים בסיסיים של פולקלור, שחובר על ידי הפולקלוריסט האמריקני סטית' תומפסון . מהדורה ראשונה שלו פורסמה בשנים 1932–1936, ומהדורה מורחבת ומעודכנת בשנים 1955–1958. לפעמים מתייחסים אליו כ"אינדקס המוטיבים של תומפסון" (Thompson's motif-index). בתחומי המחקר של פולקלור משתמשים באינדקס לעיתים קרובות ביחד עם סיווג ארנה-תומפסון, גם הוא מאת סטית תומפסון, אשר מסווג מעשיות לפי טיפוסי סיפורים (tale type).

## ממרכיבי האינדקס
* A: מוטיבים מיתיים
**A0-A99: בורא
**A100-A499: אלים
**A500-A599: אלים למחצה וגיבורי תרבות
**A600-A899: קוסמולוגיה וקוסמוגוניה
**A1000-A1099 : אסונות עולמיים
* B: חיות
**B0-B99 חיות מיתיות
**B100-B199 חיות קסומות
* C: טאבו
* D: כישוף
* E: המתים
* F: פלאות
* G: ענקים (והשטן)
* H: מבחנים
* J: החכמים והשוטים
* K: הולכת שולל
* L: מהפכי מזל
* M: העתיד
* N: הזדמנות וגורל
* P: חברה
* Q: שכר ועונש
* R: שבויים ופליטים
* S: אכזריות בלתי-טבעית
* T: מין
* U: טבע החיים
* V: דת
* W: תכונות אופי
* X: הומור
* Z: שונות

## ראו גם
* פולקלור - מונחים

## לקריאה נוספת

* Thompson, Stith. **Motif-Index of Folk-Literature**. Rev. and enl. ed. 6 vols. Copenhagen: Rosenkilde & Bagger, 1955–58


## קישורים חיצוניים
* 
* 

קטגוריה:מיתולוגיה
קטגוריה:פולקלור
קטגוריה:תורת הספרות
קטגוריה:מעשיות ואגדות
קטגוריה:קיטלוג
קטגוריה:שיטות מיון
קטגוריה:ספרי עזר
קטגוריה:ספרי עיון אמריקאיים
בריאן וינסקי

**בריאן וינסקי** (באנגלית: **Brian E. Winski**; נולד ב-23 במרץ 1967) הוא קצין בדימוס בדרגת מייג'ור גנרל בצבא ארצות הברית. בתפקידו האחרון שירת כמפקד הדיוויזיה המוטסת ה-101.

## ביוגרפיה
וינסקי גדל במילווקי. ב-1989 סיים לימודי תואר ראשון בהיסטוריה מאוניברסיטת ויסקונסין-מילווקי והתגייס לצבא ארצות הברית. במהלך מלחמת המפרץ פיקד על מחלקה רובאית בגדוד הראשון של חטיבה 327 בדיוויזיה המוטסת ה-101. בהמשך שירותו פיקד על פלוגה בדיוויזיה השלישית. לאחר תואר שני באוניברסיטת המדינה של לואיזיאנה חזר לדיוויזיה המוטסת ה-101 והשתתף בפלישה לעיראק כסגן מפקד גדוד בחטיבה 327, וקצין מבצעים בדיוויזיה. ב-2005 מונה למפקד גדוד ברגימנט הפרשים ה-61 בחטיבה 327 שהוצבה בעיראק. ב-2008 מונה לקצין אג"ם של הדיוויזיה המוטסת ה-101 ולחם עימה במלחמת אפגניסטן. ב-2010 מונה למפקד צוות הקרב החטיבתי ברביעי של דיוויזיית הפרשים הראשונה. למד במכללת המלחמה של הצבא ובמכון וושינגטון למדיניות המזרח התיכון. ב-2014 מונה לסגן מפקד הדיוויזיה המוטסת ה-82. ב-2016 מונה לראש הלשכה המשפטית של מזכיר הצבא של ארצות הברית.

בפברואר 2019 מונה למפקד הדיוויזיה המוטסת ה-101. שירת בתפקיד עד מרץ 2021.

## קישורים חיצוניים

*בריאן וינסקי באתר צבא ארצות הברית

קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מפקדי הדיוויזיה המוטסת ה-101
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1967
In My Feelings

**In My Feelings** הוא סינגל שהוקלט על ידי המוזיקאי הקנדי דרייק. השיר יצא לאור ב-10 ביולי 2018, על ידי חברות התקליטים ריפבליק ויאנג מאני וקאש מאני רקורדס, כסינגל החמישי מתוך האלבום Scorpion. השיר מכיל קולות רקע בביצוע להקת הבנות סיטי גירלס, שלא קיבלה קרדיט בגרסה הרשמית של השיר.

עם צאתו כסינגל, הגיע השיר למקום הראשון במצעד הבילבורד הוט 100, תוך ששהה שם כעשרה שבועות רצופים.

## רקע וכתיבה
השיר נכתב על ידי דרייק, איברה אייק, 40, יאנג מיאמי, ג'יי טי, טריגאמאן, באגס קאן קאן, מנגוליה שורטי, ליל ויין, רקס זאמור, ג'ים ג'ונסין, סטטיק מייג'ור, דיזל וטראפ-מאני-בני, והופק על ידי טראפ-מאני-בני, בקנמילד ו-40. השיר הוא בסגנון הבאונס. עם יציאתו, דיווחו כמה גופי תקשורת כי מילות השיר והשם "קיקי" המוזכר בו מכוונים אל בת זוגו הראשונה של דרייק, קשיה שנטה . עוד דווח כי "KB" המוזכרת בשיר היא קיאנה ברבר, תושבת אוקלנד. דרייק מתייחס בשיר גם לג'ניפר לופז ("ג'ני"), איתה קיים מערכת יחסים קצרה בשנת 2016.

השיר מכיל סמפול של השירים "Gun Gun" של מנגוליה שורטי ו-"Lolipop" של ליל ויין. כמו כן, השיר מסתיים בקטע מתוך סדרת הטלוויזיה "אטלנטה".

## וידאו קליפ
הווידאו קליפ הנלווה שצולם עבור השיר בוים על ידי קרנה אוונס והועלה לערוץ היוטיוב הרשמי של דרייק ב-2 באוגוסט 2018 בשידור חי. בסוף הקליפ מוצג מונטאג' של ידוענים ואושייות רשת המבצעים את אתגר הריקוד של השיר, הכוללים בין היתר את ויל סמית', דואה ליפה, ג'יי-הופ מלהקת BTS.

נכון ליוני 2020, מונה הצפיות של הקליפ עומד על כ-225 מיליון צפיות.

## הצלחה
השיר העניק השראה לאתגר ריקוד אינטרנטי המכונה "אתגר הקיקי", שהפך לתופעת אינטרנט. האתגר הוא לצאת מחוץ לרכב ולרקוד מולו. האתגר התחיל בארצות הברית והתפשט לימים לאזורים אחרים בעולם, כאשר במדינות מסוימות הוא גרם למחלוקת ודאגה ציבורית. האתגר היה פופולרי בעיקר ברשת החברתית אינסטגרם.

השיר הופיע בבכורה במקום השישי במצעד הבילבורד הוט 100, תוך שהיה אחד משבעת השירים של דרייק שהופיעו במצעד באותו השבוע. בשבוע שלאחר מכן, הצליח השיר להגיע למקום הראשון במצעד, הודות לפופולריות הגוברת של אתגר הריקוד של השיר. השיר שהה במקום הראשון כ-10 שבועות רצופים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דרייק
קטגוריה:שירים באנגלית
קטגוריה:מוזיקה: תופעות אינטרנט
קטגוריה:מחלוקות במוזיקה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:זוכי פרס המוזיקה של בילבורד: שירים
קטגוריה:שירי פלטינה מרובעת ומעלה בארצות הברית
סקיין

**סקֵיין** (בדנית: **Skagen**) היא העיירה הצפונית ביותר בדנמרק, על החוף המזרחי של חצי האי "סקֵיין אוֹדֶה" בצפון הרחוק של יוטלנד, חלק מעיריית פרֶדריקסהָאוּן בצפון דנמרק, 108 קילומטרים צפונית־מזרחית לאולבורג. נמל סקיין הוא נמל הדיג העיקרי של דנמרק ויש בו גם ענף תיירות משגשג, המושך אליו 2 מיליון אנשים בשנה.

## היסטוריה
[שמאל|ממוזער|260x260 פיקסלים|[הכנסייה מכוסת החול, כנסייה סמוכה לסקיין]]
במאה ה-17 סבל הדיג מירידה במחיר הדגים. זמן קצר לאחר תחילת מלחמת תורסטנסון הגיע הצבא השוודי לסקיין בינואר 1644, ובזז את העיר. בשנת 1775 הצטברות של חול שנסחף הקשתה על הגישה לכנסיית סנט לורנטיוס, והובילה לבסוף לסגירתה ולהריסה חלקית בשנת 1795. החפצים נמכרו במכירה פומבית בשנת 1810. כנסיית סנט לורנטיוס הוחלפה על ידי כנסיית סקיין, שהושלמה בשנת 1841 ועוצבה מחדש בסגנון המקומי על ידי אולריק פלסנר בשנת 1910.

הנס כריסטיאן אנדרסן ביקר בעיר בשנת 1859. במהלך שהותו במלון ברונדומס נולדה הציירת לעתיד אנה אנקה, בתו של בעל המלון. בשנת 1871 הגיעו לסקיין הסופר הולגר דרכמן והציירים פריץ תאולוב וקארל מדסן, הראשונים ממושבת האמנים שהתפרסמה כ"ציירי סקיין". אחריהם הגיעו קרל לוקר בשנת 1872, מייקל אנקר בשנת 1874 ופדר סברין קרויאר בשנת 1882.
ימין|ממוזער|מלון ברונדומס

## גאוגרפיה
ממוזער|250x250 פיקסלים|נוף של סקיין מצפון
ממוזער|250x250 פיקסלים|מפת רחוב של האזור הראשי של סקיין.
סקיין היא העיירה הצפונית ביותר של דנמרק, שנמצאת  צפונית לפרדריקסהאון,  צפונית-מזרחית לאולבורג, ו- צפונית-מזרחית לאורהוס. שמה לקוח משמו של חצי האי שבין הים הצפוני ומצרי דנמרק. האזורים העתיקים ביותר שוכנים לאורך החוף הדרומי. סקיין העתיקה (Gammel Skagen), הידוע גם בשם Højen, ממוקמת ליד "Nordstrand" בצד המערבי. ווסטרבי ואוסטרבי ידועות בבקתות הדייגים הקטנות שלהן וברחובות הצרים שלהם.

## אקלים
סקיין מוקפת על ידי הים משלושה כיוונים, ויש בה אקלים ימי קריר. סקיין היא העיירה הכי שמשית של דנמרק עם ממוצע של 233 שעות שמש בחודש יולי.

## דמוגרפיה
אוכלוסיית סקיין גדלה ברובה בהתמדה והגיעה לשיא של 14,050 איש בשנת 1980, אולם הייתה ירידה ניכרת במאה ה-21. בשנת 1672 הייתה אוכלוסיית סקיין 1,004, ובשנת 1781 היא ירדה ל 650. אוכלוסייתה ב-1801 הייתה 834 והחלה לגדול משמעותית בעשורים שלאחר מכן, והגיעה ל-1,052 איש בשנת 1824 ועלתה ל־1,632 עד שנת 1840. בשנת 1850 היא צנח ל-1,400, לאחר מכן שוב החל לצמוח בהתמדה. בשנות האלפיים, האוכלוסייה בסקגן הראתה ירידה ניכרת, ונפלה מ-12,213 בשנת 2003 ל-8,088 תושבים בשנת 2017.

## ערים תאומות
סקיין היא עיר תאומה של:
* 
* 
* 
* 
* 
* 

## קישורים חיצוניים

*  
* 

קטגוריה:דנמרק: ערי נמל
קטגוריה:הים הצפוני: ערי נמל
קליפורד ריי

**קליפורד ריי** (באנגלית: **Clifford Ray**; נולד ב-21 בינואר 1949) הוא כדורסלן ומאמן עבר אמריקאי, אשר שיחק בליגת ה-NBA בין השנים 1971–1981. בעונת  זכה באליפות ה-NBA כשחקן גולדן סטייט ווריורס, ולאורך 10 עונותיו בליגה העמיד ממוצעים כוללים של 7.4 נקודות, 8.9 ריבאונדים ו-2.2 אסיסטים למשחק.

בין השנים 1987–2013 שימש כעוזר מאמן בשבע קבוצות שונות ב-NBA.

## קריירת מכללות
ריי נולד וגדל בעיר יוניון שבקרוליינה הדרומית, ובין השנים 1967–1971 למד באוניברסיטת אוקלהומה. לאורך 3 עונותיו בקבוצת הכדורסל של האוניברסיטה קלע 10.9 נקודות ואסף 10.1 ריבאונדים בממוצע למשחק. במהלך התקופה שיחק תחת המאמן ג'ון מקלאוד, ולצדו של גאר הרד.

## קריירת משחק
בדראפט ה-NBA 1971 נבחר ריי בבחירה ה-40, על ידי שיקגו בולס. בעונתו הראשונה עם הבולס רשם ממוצעים של 7.0 נקודות, 10.6 ריבאונדים ו-3.1 אסיסטים למשחק, כמחליפו מהספסל של טום בורווינקל, ובסיומה נבחר לחמישיית הרוקיז של העונה. בעונת  סייע לשיקגו להעפיל לגמר האזור המערבי, לראשונה בתולדותיה, כשחקן חמישייה קבוע לצדם של בוב לאב, צ'ט ווקר, ג'רי סלואן ונורם ואן ליר.

בספטמבר 1974, לאחר 3 עונות בשיקגו, הועבר בטרייד לגולדן סטייט ווריורס, בתמורה לנייט ת'ורמונד. בפלייאוף  גברו הווריורס על סיאטל סופרסוניקס (4–2), שיקגו בולס (4–3) ווושינגטון בולטס (4–0), בדרך לזכייתם השלישית באליפות ה-NBA. לאורך סדרת הגמר שיחק קליפורד במספר הדקות השני בגובהו בקבוצה (אחרי ריק בארי), ותרם 7 נקודות, 10 ריבאונדים, 3 אסיסטים ו-1.5 חסימות בממוצע למשחק. ב-6 העונות הבאות המשיך להציג יכולת הגנתית טובה בגולדן סטייט, לרוב כשחקן חמישייה, ולאורך התקופה קלע 6.6 נקודות ואסף 7.4 ריבאונדים בממוצע למשחק. בסיום עונת  פרש ריי ממשחק, בגיל 32.

## קריירת אימון
בשנת 1987 מונה ריי לעוזר מאמן בקבוצת דאלאס מאבריקס, והוא נשאר בתפקיד זה במשך 6 עונות תחת המאמנים הראשיים ג'ון מקלאוד, ריצ'י אדובאטו וגאר הרד.

בעונת 1993/1994 אימן את קבוצת "פורט ויין פיורי" מליגת ה-CBA.

בעונת  שימש כעוזר מאמן בניו ג'רזי נטס, ובין השנים 2000–2005 החזיק בתפקיד דומה בגולדן סטייט ווריורס, קליבלנד קאבלירס ואורלנדו מג'יק. לקראת עונת  מונה לעוזר מאמן בבוסטון סלטיקס, תחת דוק ריברס. בעונת  זכה עם הקבוצה באליפות ה-NBA.

בעונת  שיתף פעולה עם אלכס אינגליש ובובי ג'קסון בצוות האימון של קית' סמארט, מאמן סקרמנטו קינגס.

## קישורים חיצוניים

## הערות שוליים

קטגוריה:אמריקאים ילידי קרוליינה הדרומית
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הדרומית: כדורסלנים
קטגוריה:כדורסלני אוניברסיטת אוקלהומה
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני גולדן סטייט ווריורס
קטגוריה:מאמני כדורסל אמריקאים
קטגוריה:אמריקאים שנולדו ב-1949
הירש רלס

**הירש רלס** (ברוסית: **Гирш Соломонович Релес**; 13 באפריל 1913, צ'אשניקי – 18 בספטמבר 2004, מינסק) היה סופר ומשורר יהודי, שפעל בבלארוס הסובייטית.

## קורות חיים
הירש רלס נולד למשפחת משורר ומורה בצ'אשניקי. את יצירתו הראשונה הוא פרסם בעיתון ביידיש בשנת 1930. לאחר סיום מכללה למורים בויטבסק, הוא נסע להמשך לימודים במינסק בו סיים אוניברסיטה למורים.

לאחר הלימודים התחיל לעבוד בירחון. בשנת 1936 הוא התקבל לסניף סופרי יידיש באיגוד הסופרים בבלארוס הסובייטית. הוא הוצאה מחוץ לארגון בשנת 1937.

הירש רלס עסק גם בתרגום יצירות של משוררים אחרים למשל רחל ברכות מיידיש לרוסית. בשנים 1939–1941 הוא עבד כמורה בבית הספר בסלוצק ונבהרדק. לאחר תחילת מלחמת העולם השנייה גויס לצבא האדום.

לאחר המלחמה הוא עבד תקופה מסוימת בעיתונות ואחר כך כמורה בבתי הספר.

בכל התקופה הוא פרסם את יצירותיו שכתב ביידיש, רוסית ובלארוסית. בשנות ה-90 של המאה ה-20 היה מלמד יידיש במועדון.

## קישורים חיצוניים
* שירים של רלס 
* קורות חיים 
* הירש רלס 
* 

קטגוריה:משוררים יהודים רוסים
קטגוריה:משוררים יהודים בלארוסים
קטגוריה:סופרים כותבי יידיש
קטגוריה:סופרים יהודים בלארוסים
קטגוריה:ילידי 1913
קטגוריה:נפטרים ב-2004
אליאס צח'ירי

**אליאס צח'ירי** (בערבית: **إلياس صخيري**; נולד ב-10 במאי 1995) הוא כדורגלן תוניסאי יליד צרפת המשחק בעמדת הקשר באיינטרכט פרנקפורט מהבונדסליגה ובנבחרת תוניסיה.

## קריירת מועדונים
צח'ירי התחיל את הקריירה שלו במחלקת הנוער של מונפלייה ובשנת  הצטרף לקבוצת המילואים. ב-21 במרץ 2015, צח'ירי ערך את הופעת הבכורה שלו בקבוצה הבוגרת בהפסד 0–1 לאוויאן. בעונת , הצטרף לקבוצה הבוגרת, וב-27 בפברואר 2016 הבקיע את שער הבכורה שלו בקבוצה בניצחון 0–3 נגד ליל. בעונת , צח'ירי הפך לשחקן הרכב בקבוצה ורשם 37 הופעות בליגה.

ב-29 ביולי 2019, צח'ירי חתם לארבע עונות בפ.צ. קלן מהבונדסליגה.

ב-5 ביולי 2023 חתם באיינטרכט פרנקפורט.

## קריירה בינלאומית
צח'ירי נולד בצרפת להורים ממוצא תוניסאי ולכן הוא זכאי לייצג את אחת מהנבחרות הללו. בשנת , רשם הופעה אחת בנבחרת האולימפית של תוניסיה במשחק נגד מרוקו.

ב-23 במרץ 2018, צח'ירי ערך את הופעת הבכורה שלו בנבחרת תוניסיה בניצחון 0–1 נגד .

צח'ירי, נכלל בסגל הנבחרת לקראת מונדיאל 2018 וגביע אפריקה לאומות 2019.

נכלל בסגל נבחרת תוניסיה לטורניר מונדיאל 2022.

נכלל בסגל נבחרת תוניסיה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים תוניסאים
קטגוריה:קשרי כדורגל צרפתים
קטגוריה:קשרי כדורגל תוניסאים
קטגוריה:כדורגלני מונפלייה
קטגוריה:כדורגלני פ.צ. קלן
קטגוריה:כדורגלני איינטרכט פרנקפורט
קטגוריה:כדורגלני נבחרת תוניסיה
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:תוניסאים שנולדו ב-1995
קטגוריה:צרפתים שנולדו ב-1995
ריוטה אושימה

**ריוטה אושימה** (ביפנית: **大島 僚太**; נולד ב-23 בינואר 1993) הוא כדורגלן יפני, המשחק בעמדת הקשר בקווסאקי פרונטלה.

## קריירת מועדונים
אושימה התחיל את הקריירה שלו בקבוצת הכדורגל של תיכון שיזואוקה גקואן בו למד. בשנת , אושימה חתם בקווסאקי פרונטלה. ב-23 ביולי 2011, ערך את הופעת הבכורה שלו בליגת העל היפנית בהפסד 0–1 לאלבירקס ניגאטה. ב-3 במאי 2012, הבקיע את שער הבכורה שלו בקבוצה במשחק הליגה נגד ג'ובילו איווטה.

## קריירה בינלאומית
בשנת , אושימה נכלל בסגל הנבחרת לקראת אולימפיאדת ריו דה ז'ניירו, ושיחק בכל שלושת המשחקים של הנבחרת באולימפיאדה.

ב-1 בספטמבר 2016, אושימה ערך את הופעת הבכורה שלו בנבחרת הבוגרת בהפסד 1–2 ל. אושימה, נכלל בסגל הנבחרת לקראת מונדיאל 2018.

## קישורים חיצוניים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני קווסאקי פרונטלה
קטגוריה:כדורגלני נבחרת יפן
קטגוריה:כדורגלני מונדיאל 2018
קטגוריה:יפנים שנולדו ב-1993
קטגוריה:כדורגלנים יפנים באולימפיאדת ריו דה ז'ניירו (2016)
אוסאמה אל-חדאדי

**אוסאמה אל-חדאדי** (בערבית: **اسامة الحدادي**; נולד ב-28 בינואר 1992) הוא כדורגלן תוניסאי, המשחק בעמדת המגן השמאלי בדיבה אל-חיסן מליגת המשנה של איחוד האמירויות.

## קריירת מועדונים
אל-חדאדי התחיל את הקריירה שלו בקלאב אפריקן ובשנת  הצטרף לקבוצה הבוגרת. ב-26 באוגוסט 2012, אל-חדאדי הבקיע את שער הבכורה שלו בקבוצה בתיקו 1-1 נגד ספקסיין.

ב-30 בינואר 2017 אל-חדאדי חתם לשנתיים וחצי בדיז'ון מליגת העל הצרפתית. ב-29 במאי 2019 חתם אל-חדאדי לארבע שנים באל-איתיפאק מליגת העל הסעודית. ב-21 בינואר 2020 אל-חדאדי הושאל לקסימפאשה מליגת העל הטורקית.

בקיץ  אל-חדאדי חתם בגרויטר פירט מהבונדסליגה השנייה. אל-חדאדי שיחק שתי עונות בגרויטר פירט, ובשתיהן סיימה הקבוצה במרכז הטבלה.

בקיץ 2024 עבר אל-חדאדי לדיבה אל-חיסן מליגת המשנה של איחוד האמירויות.

## קריירה בינלאומית
ב-27 במרץ 2015 ערך אל-חדאדי את הופעת הבכורה שלו בנבחרת תוניסיה במשחק ידידות נגד .

אל-חדאדי, נכלל בסגל הנבחרת למונדיאל 2018, גביע אפריקה לאומות 2019, גביע אפריקה לאומות 2021 וגביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים תוניסאים
קטגוריה:בלמי כדורגל תוניסאים
קטגוריה:מגני כדורגל תוניסאים
קטגוריה:תוניס: כדורגלנים
קטגוריה:כדורגלני קלאב אפריקן
קטגוריה:כדורגלני דיז'ון
קטגוריה:כדורגלני אל-איתיפאק
קטגוריה:כדורגלני קסימפאשה
קטגוריה:כדורגלני ייני מלטיאספור
קטגוריה:כדורגלני גרויטר פירט
קטגוריה:כדורגלני נבחרת תוניסיה
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בצרפת
קטגוריה:ספורטאים זרים בערב הסעודית
קטגוריה:ספורטאים זרים בטורקיה
קטגוריה:ספורטאים זרים בגרמניה
קטגוריה:ספורטאים זרים באיחוד האמירויות הערביות
קטגוריה:תוניסאים שנולדו ב-1992
עוצמה אופטית

**עוצמה אופטית** (המכונה גם **עוצמה דיופטרית** או **עוצמת מיקוד**) היא המידה בה עדשה, מראה או מערכת אופטית אחרת מתכנסת או מפזרת אור. עוצמה אופטית שווה להופכי של אורך המוקד של המכשיר: . עוצמה אופטית גבוהה משמעה אורך מוקד קצר. היחידה למדידת עוצמה אופטית היא המטר ההופכי (m −1), המכונה בדרך כלל הדיופטר.

עדשות קמורות הן בעלות עוצמה אופטית חיובית, בעוד שלעדשות קעורות יש עוצמה שלילית. כאשר העדשה נמצאת בתווך בעל מקדם שבירה גדול מ-1, עוצמתה האופטית ואורך המוקד שלה משתנים.

עבור שתי עדשות דקות או יותר הצמודות אחת לשנייה, העוצמה האופטית של שני העדשות יחדיו היא בערך סכום העוצמות של העדשות הדקות: P = P_1 + P_2. 

## הערות שוליים

קטגוריה:אופטיקה
אלפרדו טלברה

**אלפרדו טלברה** (בספרדית: **Alfredo Talavera**; נולד ב-18 בספטמבר 1982) הוא כדורגלן עבר מקסיקני ששיחק בעמדת השוער.

## קריירת מועדונים
טלברה התחיל את הקריירה שלו במחלקת הנוער של גוודלחרה, עם הצטרפותו לקבוצה הבוגרת הפך לשוער השני של המועדון. בזמן מונדיאל 2006, השוער הראשון של הקבוצה אוסוואלדו סאנצ'ס נעדר ממשחקי הקבוצה עקב היותו שחקן סגל הנבחרת וטלברה הפך לשוער הראשון של גוודלחרה באופן זמני.

בשנת , טלברה הושאל לטיגרס על מנת לצבור דקות משחק, אך טלברה נפצע זמן קצר לאחר שהצטרף לקבוצה ונעדר ממשחקי הקבוצה עד לסיום העונה.

בקיץ , טלברה חתם בדפורטיבו טולוקה כמחליף להרמן כריסטנטה שנפצע. בעונת אפרטורה 2009, הגיע עם טולוקה לחצי הגמר ובעונת ביוסנטאריו  זכה עם הקבוצה באליפות. ב-15 בספטמבר 2013, טלברה הבקיע את שער הבכורה בקריירה שלו בקבוצה, אותו כבש בפנדל בתיקו 1-1 נגד פואבלה.

ב-2 ביולי 2020, טלברה חתם באוניברסידד נסיונל.

בקיץ  הצטרף לחוארז.

באוקטובר 2024 הודיע על פרישה ממשחק פעיל.

## קריירה בינלאומית
ב-27 בינואר 2011, טלברה זמן לראשונה לסגל נבחרת מקסיקו לקראת משחק הידידות נגד . ב-26 במרץ 2011, טלברה ערך את הופעת הבכורה שלו בנבחרת בניצחון 1–3 נגד . טלברה זומן לסגל הנבחרת לקראת, גביע הזהב 2011 ושימש כשוער ראשון של הנבחרת במהלך הטורניר בו זכתה מקסיקו.

טלברה נכלל בסגל הנבחרת פעמיים לקראת גביע הזהב, גביע הקונפדרציות, קופה אמריקה וגביע העולם בכדורגל ופעם נוספת לקראת אולימפיאדת ריו דה ז'ניירו (2016).

## תארים
; גוודלחרה
*ליגת העל המקסיקנית: אפרטורה 

; דפורטיבו טולוקה
*ליגת העל המקסיקנית: ביסנטאריו 

; נבחרת מקסיקו
*גביע הזהב: 2011
*גביע אמריקה הצפונית: 2015

; אישיים
*כפפת הזהב בליגת העל המקסיקנית: ביסנטאריו 
*כפפת הזהב בליגת האלופות של אמריקה הצפונית: 

## קישורים חיצוניים

קטגוריה:כדורגלנים מקסיקנים
קטגוריה:שוערי כדורגל מקסיקנים
קטגוריה:כדורגלני גוודלחרה
קטגוריה:כדורגלני טיגרס
קטגוריה:כדורגלני דפורטיבו טולוקה
קטגוריה:כדורגלני אוניברסידד נסיונל
קטגוריה:כדורגלני חוארס
קטגוריה:כדורגלני נבחרת מקסיקו
קטגוריה:כדורגלני גביע הזהב 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלנים מקסיקנים באולימפיאדת ריו דה ז'ניירו (2016)
קטגוריה:מקסיקנים שנולדו ב-1982
אל תגיד

"**אל תגיד**" הוא סינגל שהוקלט על ידי הזמרת הישראלית נוי פדלון. השיר יצא לאור ב-18 בפברואר 2020, על ידי חברת התקליטים NMC, כסינגל מתוך אלבום הבכורה של פדלון, "סוודר".

## רקע וכתיבה
השיר נכתב והולחן על ידי נוי פדלון, רובי פאייר ויונתן גולדשטיין, והופק על ידי גולדשטיין. השיר הוא בלדת פופ אלקטרונית בשילוב מוזיקה מזרחית, המתארת מערכת יחסים.

## וידאו קליפ
הווידאו קליפ הנלווה שצולם עבור השיר, בוים על ידי דורון סרי והועלה לערוץ היוטיוב הרשמי של פדלון ב-18 בפברואר 2020, בסמוך לצאתו של הסינגל עצמו.

נכון ליוני 2020 עומד מונה הצפיות של הקליפ על כמיליון צפיות.

## ביקורת
מבקר המוזיקה יוסי חרסונסקי סקר את השיר, תוך שדירג אותו באופן מעורב והעניק לו ציון של שלושה כוכבי זהב וחצי מתוך חמישה, באומרו כי "פדלון מתישרת על קו של קינה מוכר בז'אנר הננטשות. השיר בנוי כתלפיות במנגינה, בקצב ובעיבוד כדי לזכות בעוד מיליון צפיות ואולי יותר האזנות בסטרימינג. יש מי שכבר חוגגים בצדק על פריצתה של מי שעומדת להטיל ביצת זהב בשוק הפופ הים תיכוני", וטען בנוסף כי "הטון המתבכיין הגבוה הוא סוג של קלישאה, ועם זאת פדלון יודעת להשתמש בה, להוריד במנעד ועבור לנמוך בצורה יפה", וש"הביט הקבוע מניע את השיר בצורה אפקטיבית, הקולות הילדותיים ממותקים ברקע מקשטים בצורה סתמית, לא תורמים לשיר מקדם אמינות, רק פן של נחמדות."

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירים שנכתבו על ידי רובי פאייר
קטגוריה:שירים שהופקו על ידי ג'וני גולדשטיין
קטגוריה:סינגלים בהוצאת NMC יונייטד אנטרטיינמנט
לבינה (זמרת)

ממוזער|250px|לבינה באירוויזיון 2017
**איזבלה לבינה לואן**, ידועה בשם משפחתה, **לבינה**, היא זמרת-יוצרת גרמנייה. לבינה ייצגה את גרמניה באירוויזיון 2017 עם השיר "Perfect Life". לבינה הגיעה למקום ה-25 בגמר עם 6 נקודות בלבד (3 נקודות מהשופטים ו-3 נקודות מהקהל).

## קריירה
### אירוויזיון 2017
בשנת 2016 לבינה הוכרזה על ידי רשות השידור הגרמנית (**[[ARD]]**) כאחת מ-33 האמנים שנבחרו להתחרות בקדם הגרמני לשנת 2017. ב-6 בינואר 2017, אושר כי היא אחת מחמשת הזמרים שנבחרו להתחרות בגמר הקדם הגרמני. בגמר, לבינה ביצעה את השיר "When We Were Young" של הזמרת אדל. היא הצליחה להביס את ארבעת המתמודדים אשר התמודדו מולה ובכך עלתה לשלב האחרון בגמר. בשלב הזה, לבינה שרה את שני השירים אשר התמודדו לייצג את גרמניה באירוויזיון 2017. לבסוף, העם הגרמני בחר את השיר "Perfect Life" כשיר הגרמני לתחרות האירוויזיון. מכיוון שגרמניה היא אחת מ"חמש הגדולות", היא עלתה אוטומטית לגמר, שם היא זכתה במקום ה-25 עם 6 נקודות בלבד.

## חיים אישיים
לבינה נולדה לשם איזבלה לבינה לואן, בעיר בון, גרמניה. כמה שנים לאחר מכן, היא ומשפחתה עברו לעיר קמניץ. היא למדה בבית הספר לגימנסיה של ד"ר וילהלם-אנדרה, ובשנת 2009 סיימה תואר בין-לאומי במכללת אימפינגטון וילג, אשר ממוקמת בעיר קיימברידג', בריטניה. לאחר מכן, לבינה עברה ללונדון, שם השלימה תואר ראשון בקינגס קולג' לונדון.

## דיסקוגרפיה
### אלבומים
* 2017 – "Unexpected"
### סינגלים
* 2016 – "Divided"
* 2017 – "Perfect Life"
* 2017 – "Stop Right There"

## קישורים חיצוניים

## הערות שוליים

קטגוריה:זמרות גרמניות
קטגוריה:זמרות-יוצרות גרמניות
קטגוריה:משתתפי אירוויזיון 2017
קטגוריה:נציגי גרמניה באירוויזיון
קטגוריה:אמנים גרמנים הידועים בשם במה
קטגוריה:גרמניות שנולדו ב-1991
קטגוריה:גרמנים שנולדו ב-1991
העיקר זה הרומנטיקה

**העיקר זה הרומנטיקה - מתוך ערב שירים של יוני רכטר** הוא אלבום הופעה בהשתתפות יוני רכטר, גידי גוב, מזי כהן, יהודית רביץ, יובל זמיר, חיים צינוביץ' ומקהלת העפרוני בניצוחה של מיה שביט, שיצא לאור בשנת 1991. האלבום מתעד את המופע "העיקר זה הרומנטיקה" שהופק על ידי רשות השידור עבור פסטיבל ישראל לשנת 1990. כל השירים הוקלטו בהופעה חיה באולפן קול ישראל בבית המורה, תל אביב.

לחני האלבום, העיבודים וניהולו המוזיקלי כולו של יוני רכטר שגם שר בחלק גדול מן השירים במופע.

## רשימת רצועות

## משתתפי האלבום
* שירה - מזי כהן, גידי גוב, חיים צינוביץ', יובל זמיר, יהודית רביץ, יוני רכטר ומקהלת העפרוני
* לחנים, עיבודים, הפקה מוזיקלית - יוני רכטר
* מנצחת על מקהלת העפרוני - מיה שביט
* סקסופון סופרן ואלט, קלרינט, קלרינט בס - גורי אגמון
* קלידים - עדי רנרט
* גיטרה בס - אלון נדל
* חליל - אילן סאלם
* תופים - ישראל נחום
* כלי הקשה - יובל שפריר
* פסנתר - יוני רכטר

## קרדיטים
* עריכה מוזיקלית - עלי מוהר, קול ישראל, יוני רכטר, מיכאל גורביץ' ועודד פנחסי
* ייעוץ אומנותי - מיכאל גורביץ'
* עריכה דיגיטלית - בן ברנפלד מאולפני H.M. אקוסטיקה
* טכנאי ראשי - גרשון מיטל
* טכנאים - רון וייס, יהודה מורים, בני סופר
* עוזר טכנאי - עמי איילי
* עיצוב עטיפה - מיכל לויט
* ניהול הפקה - רותי טוויל
* הפקה - מיכאל תפוח - אתי אנטה "המון הפקות
* ייצוג - בועז בן ציון

## קישורים חיצוניים
* העיקר זה הרומנטיקה המופע המלא, הטלוויזיה הישראלית, 1990

קטגוריה:אלבומי יוני רכטר
קטגוריה:אלבומי הופעה בעברית
קטגוריה:אלבומים שהופקו על ידי מיכאל תפוח
קטגוריה:אלבומי חברת הד ארצי
נמל התעופה הבין-לאומי מודיבו קייטה

**נמל התעופה הבין-לאומי מודיבו קייטה** הוא נמל התעופה הבין-לאומי היחיד במאלי. הוא ממוקם בקרבת בירת המדינה במקו.

בשנת 2017 עברו בנמל 686,431 אלף נוסעים.

## היסטוריה
נמל התעופה נפתח בשנת 1974 כתשעה קילומטרים מדרום-מזרח למרכז העיר במקו. שמו המקורי היה נמל התעופה במקו-סנו (Bamako-Sénou). כיום הוא נקרא על שם מודיבו קייטה, נשיאה הראשון של מאלי. הנמל משמש גם את חיל האוויר של מאלי.

בשנים 2007–2012 שופרו מתקני הנמל בעלות של 181 מיליון דולר, ששולמו על ידי סוכנות הסיוע האמריקאית Millennium Challenge Corporation.

ב-24 ביולי 1971 התרסק מטוס דקוטה של חברת Air Ivoire זמן קצר לאחר המראתו מהנמל וששת יושביו נספו.

## מתקנים ופעילות
בנמל טרמינל נוסעים אחד ובו שלושה גשרי עלייה למטוס ומסלול טיסה אחד באורך של 3,200 מטר.

בנמל פועלות כ-13 חברות תעופה. הן מפעילות קווי תעופה בינו לבין יעדים בכ-14 מדינות באפריקה וכן בטורקיה ובצרפת.

הנמל מופעל על ידי החברה Aéroports du Mali.

## קישורים חיצוניים

* 
* הנמל, באתר World Data
* תרשימי הנמל, מאורכבים באתר Web Archive
קייטה, מודיבו
קטגוריה:מאלי: תחבורה
מודיבו קייטה
קצת אהבה לא תזיק

**קצת אהבה לא תזיק** הוא פזמון שכתב והלחין אלון עדר וביצעו "אלון עדר ולהקה". השיר יצא לאור בשנת 2014.

## רקע
השיר נכלל באלבומו השלישי "סיכום החיים עד עכשיו" שהוציא ההרכב "אלון עדר ולהקה".

עדר כתב את השיר לאחר שנפרד מבת זוגו שני בעת העבודה על האלבום השני שלו. ההשראה לשיר הייתה האלבום Mind Games (אנ') של ג'ון לנון. עדר השמיע לה את השיר ושירים נוספים בהשראתה על מנת להרשים אותה ולגרום לכך שתחזור אליו. בהמשך חזרו, הביאו ילדים לעולם ומאוחר יותר נפרדו שוב.

בתחילה צולם וידאו קליפ עם שחקן ושחקנית. עדר לא היה מרוצה מהתוצאה וצילם אותו שוב עם זוגתו שני. לאורך כל הקליפ נראים רק פניהם בקלוז אפ כאשר הם יושבים על נדנדה כשהם ערומים.

במצעד הפזמונים העברי השנתי לשנת תשע"ה (2015) של גלגלצ ואתר וואלה! דורג השיר במקום ה-42.

## קישורים חיצוניים
* 
* 
* 
* לדף השיר באתר הספרייה הלאומית

קטגוריה:שירי אלון עדר
קטגוריה:שירים בעברית
סזראק

**סזראק** (באנגלית: **Sazerak**) הוא קוקטייל, המוכר רשמית על ידי איגוד הברמנים הבינלאומי. לפי גרסת איגוד הברמנים הבינלאומי, הקוקטייל מורכב מ-50 מ"ל קוניאק, 10 מ"ל אבסינת (משמש לשטיפת הכוס בלבד), קוביית סוכר ופישודס ביטרס . גרסה מפורסמת אחרת כוללת ויסקי (בורבון או ויסקי שיפון). הקוקטייל נושא את שמה של חברת משקאות חריפים סזראק, המייצרת קוניאק וגם את פישודס ביטרס. החברה ממוקרמת בניו אורלינס והקוקטייל מזוהה עם המקום.

## הכנה והגשה

אחד המאפיינים הבולטים של הקוקטייל הוא אופן הכנתו. הקוקטייל מוכן בשתי כוסות: כוס אולד פאשנד המשמשת להגשה סופית וכוס ערבוב. כוס אולד פאשנד מצוננת על ידי קרח ונשטפת על ידי אבסינת במטרה להקנות ניחוח קל של אניס. לתוך כוס הערבוב מכניסים את קוביית הסוכר וסופגים אותה בפישודס ביטרס, מוספים את המשקה החריף (ויסקי או קוניאק ומועכים את הסוכר. הקרח משמש לצינון המשקה בכוס הערבוב והקוקטייל מוגש בלי קרח כלל. הקוקטייל מוגש עם קליפת לימון, כך שהוא מכסה רק חלק קטן מכוס אולד פאשנד.

## היסטוריה
סזראק נחשב לאחד הקוקטיילים האמריקאים הראשונים, ראשיתו הוא באמצע המאה ה-19. ב-1838 אנטוני פשו (Antoine Amédée Peychaud) החל לשווק את פישודס ביטרס. היה נהוג להוסיף מספר טיפות של הביטרס לקוניאק.
בשנות ה-50, חברת Sazerac de Forge et Fils פתחה בית קפה בשם The Sazerac Coffee House בו הגישו בין היתר את קוניאק מתובל בפישודס ביטרס. בית הקפה החליף מספר בעלים והקוקטייל עבר מספר שדרוגים. תומאס האנדי, מייסד חברת סזראק (השונה מחברת סזארק דה פורג') רכש את בית הקפה בשנת 1870.
במקור הקוקטייל השתמש בקוניאק. אך בשנת 1869 הוא התחלף בוויסקי, בשל הקושי להשיגו בארצות הברית עקב התפרצות מגפת כנימת הפילוקסרה בצרפת. ב-1912 אבסינת הוצא מחוץ לחוק בארצות הברית ולכן המתכון השתנה והשתמש במשקאות אחרים מבוססי אניס.

## קישורים חיצוניים

* סזראק, אתר איגוד הברמנים הבינלאומי

## הערות שוליים

קטגוריה:קוקטיילים
הר רות' גייד

**הר רות' גייד** (באנגלית: **Mount Ruth Gade**) הוא הר בעל צורה פירמידלית, ברכס קווארלז, בהרי המלכה מוד, באזור חוף אמונדסן של שטח חסות רוס, שבאנטארקטיקה.

גובהו של ההר 3,515 מטרים מעל פני הים; והוא ההר ה-79 בגובהו באנטארקטיקה.

ההר ממוקם 6 קילומטרים צפונית-מזרחית להר ודל-יארלסברג.

## היסטוריה
### גילוי ומיפוי ההר

ההר התגלה בנובמבר 1911, על ידי רואלד אמונדסן.

### מקור השם

אמונדסן נתן להר את שמו.

אמונדסן קרא להר על שמה של רות' סיבלי גייד (Ruth Sibley Gade), מרוצ'סטר, במדינת ניו יורק, שבארצות הברית.

בעלה של רות' גייד, האדריכל ג'ון גייד, תרם תרומה משמעותית למשלחתו של אמונדסן, ואמונדסן הודה לו על כך במתן השם להר.

## לקריאה נוספת

• Roland Huntford, **[https://books.google.co.il/books?id=OwQdCgAAQBAJ&pg=PA328&lpg=PA328&dq=%22Mount+Ruth+Gade%22&source=bl&ots=VbrKjOqBOs&sig=ACfU3U1pNh04JYSGZ1Y7ppGXH6oxKtDg-A&hl=en&sa=X&ved=2ahUKEwjc4c-JwvXpAhUD6aQKHWceBJEQ6AEwEHoECAsQAQ#v=onepage&q=%22Mount%20Ruth%20Gade%22&f=false Race for the South Pole: The Expedition Diaries of Scott and Amundsen]**, P 135

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA215&lpg=PA215&dq=%22Mount+Ruth+Gade%22&source=bl&ots=h7voE0dlYY&sig=ACfU3U0fUx2N1RNAFz7CN4xJw7MXHsBecg&hl=en&sa=X&ved=2ahUKEwjc4c-JwvXpAhUD6aQKHWceBJEQ6AEwEnoECAwQAQ#v=onepage&q=%22Mount%20Ruth%20Gade%22&f=false Sailing Directions for Antarctica: Including the Off-lying Islands South of Latitude 60°]**, P 215

## קישורים חיצוניים
* הר רות' גייד באתר הסקר הגאולוגי של ארצות הברית
* הר רות' גייד באתר הגאזט האנטארקטי של ממשלת ניו זילנד
* הר רות' גייד באתר הגאזט האנטארקטי המשווה SCAR של ממשלת אוסטרליה
* הר רות' גייד באתר peakbagger
* הר רות' גייד באתר peakery (מרחקים מהר רות' גייד לאתרים סמוכים)

## הערות שוליים

רות' גייד
רות' גייד
Walk on Water (שיר של אירה לוסקו)

**Walk on Water** (בעברית: **ללכת על מים**) הוא שיר שבוצע על ידי הזמרת המלטזית אירה לוסקו. השיר, שנכתב על ידי ליסה דזמונד, טים לארסון, טוביאס לונדגרן,  ואירה לוסקו, ייצג את מלטה באירוויזיון 2016. סרטון הוידאו קליפ הרשמי לשיר יצא ב-17 במרץ 2016.

## רשימת רצועות

; הורדה דיגיטלית

#  – 3:05
#  – 3:59

## באירוויזיון
"Walk on Water" בביצועה של אירה לוסקו הוכרז כשיר המלטזי לאירוויזיון 2016 ב-14 במרץ 2016. בתחילה, השיר למלטה נבחר דרך הגמר הלאומי של Malta Eurovision Song Contest 2016, שאורגן על ידי רשות השידור המלטזית Public Broadcasting Services (PBS), בה זכתה אירה לוסקו בתחרות עם השיר "Chameleon" ב-23 בינואר 2016. כללי הבחירה הלאומית במלטה מאפשרים לאמן הזוכה לשנות את השיר המנצח באופן חלקי או כולו בהסכמת המלחינים הזוכים. בפברואר 2016 הודיעה PBS כי חבר שופטים המורכב ממומחים בינלאומיים ומקומיים יקבע את השיר שאירה לוסקו תבצע בסופו של דבר באירוויזיון מתוך מבחר של 10 שירים, כולל גרסה מחודשת של "Chameleon". ועדת השופטים בחרה ב"Walk on Water" כשיר המלטזי. השיר יצא לקהל הרחב ב-17 במרץ כסרטון הווידאו הרשמי.

לוסקו ביצעה את השיר במהלך חצי הגמר הראשון של התחרות ב-10 במאי, שהתקיים באריקסון גלוב, בסטוקהולם, שוודיה. היא העפילה והופיעה בגמר הגדול, שם הגיעה למקום ה-12 עם 153 נקודות.

## קליפ
הסרטון המוזיקלי לשיר צולם במרץ 2016 בגוזו ובאקווריום הלאומי של מלטה במפרץ סנט פול. שחרורו של הקליפ הרשמי הוכרז ב-17 במרץ 2016 במהלך מבזק חדשות של TVM והיה זמין באתר האינטרנט של רשות השידור, tvm.com.mt ובאתר הרשמי של תחרות האירוויזיון, eurovision.tv.

## קישורים חיצוניים

## הערות שוליים

קטגוריה:שירי אירוויזיון 2016
קטגוריה:שירי מלטה באירוויזיון
קטגוריה:שירים באנגלית
קטגוריה:סינגלים בהוצאת וורנר מיוזיק גרופ
יחסי טובאלו–יפן

[ממוזער|[ראש ממשלת יפן יאסואו פוקודה נפגש בטוקיו עם ראש ממשלת טובאלו אפיסיי ילמיה , 2007]]
**יחסי טובאלו–יפן** הם היחסים הדיפלומטיים בין **[[טובאלו]]** לבין **[[יפן]]**. שתי המדינות כוננו יחסים דיפלומטיים רשמיים בשנת 1979, כשנה לאחר עצמאותה של טובאלו.

## נציגויות דיפלומטיות
* טובאלו לא מיוצגת ביפן הן בדרג השגרירות והן בדרג הקונסולרי.
* יפן איננה מיוצגת בטובאלו הן בדרג השגרירות והן בדרג הקונסולרי. יפן האמינה את שגרירותה שבסובה, בירת פיג'י, על טובאלו.

## סחר
יפן היא אחת מספקיות הסיוע הגדולות ביותר של טובאלו. יפן תרמה לטובאלו את ה"מאנו פולאו", ספינה בגודל של 50 מטרים; בשנת 2015 ממשלת יפן תרמה לטובאלו ספינת נוסעים בעלת קיבולת של 380 נוסעים.

בשנת 2011, בעקבות משבר הבצורת אשר פקד את טובאלו באותה השנה, סיפקה ממשלת יפן לטובאלו שלוש יחידות התפלה וחלקים חדשים לתיקון יחידות ההתפלה הקיימות בטובאלו. בנוסף, יפן מימנה לטובאלו את רכישת מתקן התפלה באמצעות אנרגיה סולארית ושני מפעלי התפלה ניידים.

בשנת 2018 שוויו של הייצוא היפני לטובאלו עמד על 2,230 מיליון ין. באותה השנה, שוויו של הייבוא היפני מטובאלו הסתכם ב-250 מיליון ין.

## יפנים בטובאלו
על פי הלשכה היפנית המרכזית לסטטיסטיקה, בשנת 2017 התגורר בטובאלו אזרח יפני אחד.

## קישורים חיצוניים

* יחסי טובאלו–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ